ICD-10

T78.2	Anafylaksi

Definisjon

Sjokk innen 5-10 minutter etter eksponering hos pasient som nylig har fått et medikament eller har blitt utsatt for andre mulige allergener. Full reaksjon innen 30 minutter.

Etiologi

Massiv frigjøring av mediatorer via immunologiske eller ikke-immunologiske mekanismer. Årsaker kan være injeksjon av legemidler inkludert sera, allergenekstrakter og røntgenkontrastmidler, innsektstikk og peroralt inntak av legemidler eller mat.

Diagnostikk/symptomer

Kardiovaskulære. Varmefølelse, rødme, palpitasjoner, blekhet, kaldsvette, hypotensjon, kollaps, hjertestans

Respiratoriske. Nyseanfall, hoste, larynksstridor, astma, cyanose, respirasjonsstans

Kutane. Kløe, eksantemer, urtikaria, ødem/Quinckes ødem

Gastrointestinale. Kvalme/brekninger, kolikksmerter, diaré

Cerebrale. Uro, angst, svimmelhet, bevissthetstap, kramper

Tiltak/behandling

Stopp tilførsel av medikament eller blodprodukt

Tilkall anestesilege

Adrenalin i.m. eller dypt subkutant, ikke i.v. i øvre kroppshalvdel.
Adrenalin 1 mg/ml (ikke katastrofeadrenalin) Dose: 0,5-1 mg (0,5-1 ml)
Dosen kan gjentas om nødvendig med 5-20 minutters intervall

Overvåking respirasjon/sirkulasjon. Intravenøs tilgang for væske/legemidler

Respirasjonssvikt: O2/evt terbutalin eller teofyllin/assistert ventilasjon

Sirkulasjonssvikt: volumterapi med krystalloider eller kolloider

Antihistaminer: deksklorfeniramin 5 mg/ml, 10 mg (2 ml) i.m.

Glukokortikoider: hydrokortison 100 mg i.v eller i.m.

Diazepam ved kramper: 10-20 mg langsomt i.v evt. rektalt

Pressorsubstanser

Pasientinformasjon
De som har hatt alvorlig anafylaktisk reaksjon bør utstyres med adrenalin injeksjonsvæske. Også pårørende må lære å sette adrenalin.